Knut Strompdal

Knut Strompdal (1881–1954) fra Velfjord var en norsk folkeminnesamler og skribent.

Han skrev på nynorsk og var en ivrig forkjemper for nynorsk og dialektord.

 Liv og virke 

 Gårdsdrift 
Strompdal var bonde på farsgården Strompdal i Velfjord, som i 1964 ble en del av Brønnøy kommune.

 Folkeminnesamling 
I 1923 ble han tildelt et stipend fra Norsk Folkeminnesamling som bidro til at han kunne utvide innsamlingen av folkeminne, som han allerede var i gang med. For det meste samlet han stoff fra Helgeland, men han dro også til Saltdal i nord og Namdalen i sør. I 1929–1939 ble det utgitt tre bind av materialet han hadde samlet inn; dette er bare en liten del av alt materialet han totalt registrerte. Det meste av samlingen han etterlot seg befinner seg på Institutt for folkloristikk.

 Velfjord historielag 
Strompdal var en av stifterne av Velfjord historielag, som er i besittelse av kopier av mye av hans arkivmateriale.

 Samisk liv og virke 
En del av Strompdals nedtegnelser om samenes liv og virke ble utgitt i 2009 under tittelen Samane i helg og yrke.

 Botanikk 
I 1940 ble Strompdals beskrivelse av rundt 600 ulike planter publisert under tittelen «Planteliste for Velfjord» i bind 80 av Nytt magasin for naturvidenskapene.

 Bibliografi 
 1929: Gamalt frå Helgeland
 1938: Gamalt frå Helgeland II
 1939: Gamalt frå Helgeland III
 1940: «Planteliste for Velfjord» – publisert i Nytt magasin for naturvidenskapene
 2009: Samane : i helg og yrke

 Familie 
Knut Strompdal var en eldre bror av Ivar Strompdal. 

 Referanser 

 Litteratur 

Kategori:Norske forfattere
Kategori:Nynorskforkjempere
Kategori:Personer fra Brønnøy kommune